50-се йй. башлап ауыл хужалығы зоналарында ғаиләләрҙең үҫеше һәм продуктлылығы тураһындағы мәғлүмәттәр нигеҙендә бал ҡорттарын бал йыйыу типтары буйынса аҫрау ысулдары уйлап табыла ( В.Н.Власов ) , бал ҡорттары тарафынан клевер , ҡарабойҙай , көнбағышты йүнәлтелгән ысул менән һеркәләндереү буйынса эштәр үткәрелә ( В.Н.Анфёрова , В.Н.Любимова , Ф.Х.Рахманҡолов һ.б. ) ; бал биргән ресурстарҙы һәм уларҙы рациональ файҙаланыу ысулдарын өйрәнеү һөҙөмтәһендә урындағы шарттарҙы иҫәпкә алған юғары һөҙөмтәле тат биреүсе конвейер төҙөлә ( М.М.Аҡсурин ) ; бал ҡорттарының урындағы популяцияһын яҡшыртыу , үрсетеү һәм рациональ ҡулланыу алымдары ( Е.М.Петров , Татуков , Г.И.Чиглин- цев , Й.Т.Шакиров һ.б. ) , инә ҡорт һөтөн алыу ( Л.Х.Йәнбухтина ) һәм Урта Рәсәй бал ҡорттары тоҡомоноң үрсемһеҙ , үрсемле инә ҡорттарын етештереү ( Р.И.Ғәзизов , М.П.Машина , Т.А.Проскурина һ.б. ) технологияһы өйрәнелә ; бал ҡорттарын ҡарауҙың сәнәғәт технологияһын камиллаштырыу ( Аҡсурин , Власов , Р.А.Зари- пов һ.б. ) , Урта Рәсәй бал ҡорттары тоҡомоноң ябыҡ типтағы башҡорт популяцияһын булдырыу ( В.О.Кугейко ) буйынса эштәр алып барыла .